Les Falleres Majors de València reben, a Burjassot, el mantó de la Sederia Camilo Miralles
2025-07-24

Les Falleres Majors de València, Raquel Alario i Clara Parejo, al costat de les seues Corts d’Honor, ja tenen en les seues mans el tradicional mantó que la sederia burjassotera Camilo Miralles lliura tots els anys a les màximes representants de les Falles.

L’emotiu acte de lliurament dels mantons va tenir lloc en la pròpia sedería, situada al carrer Baptista Riera, 30, i al mateix no van faltar l’alcalde de Burjassot, Rafa García, la regidora de Falles, Estefanía Ballesteros i els regidors de Serveis Municipals i Festes, Manuel Lozano i Manuel Pérez Menero respectivament, els quals també van voler acompanyar a la família Miralles, amb Francisco Miralles al capdavant, en un dia tan important.

Els 26 mantons lliurats són vertaderes obres d’art, úniques i exclusives, que les Falleres Majors de València i les seues Corts d’Honor podran lluir a partir de hui.

La sederia porta des de l’any 1997 lliurant a les Falleres Majors de València i les seues Corts aquesta genuïna peça de la indumentària valenciana.